钦定古今图书集成/明伦汇编/氏族典/第319卷 > 《廖用贤尚友录》 > 丁兰
## 钦定古今图书集成/明伦汇编/氏族典/第319卷 > 《廖用贤尚友录》 > 丁兰

按《尚友录》：“兰，河内人，幼丧母，刻木像事之若生。邻人
张叔问兰妻假物，兰妻问筊于木像，木像不许。张叔
醉，詈木像，以杖击其首。兰归见母，像色若有不怿，询
之妻，具以告，即奋击张叔。吏至，捕兰，木像为之垂泪。
郡嘉其孝通神明，奏之，诏图其形。”